VEGA præsenterer  **Benny Jamz vælter VEGA med nye bangers***Den 1. april skruer den fremadstormende rapper, Benny Jamz, helt op for numre som ”Spark”, ”Tjep” og ”Domino” i Lille VEGA.*

Benny Jamz er en dansk rapper og producer. Han er hjernen bag meget af B.O.C.-holdets lyd og har også en central rolle i hiphop-supergruppen Molo, som udover ham tæller Gili, Branco og Stepz fra MellemFingaMuzik.

I november annoncerede han, at der er et album på vej. Fans har allerede fået en lækker forsmag på, hvad der venter dem med det sprøde nummer ”Balou”. Soundvenue skrev bl.a. om den nye single:

*Benny Jamz har længe haft ry for at være dén artist, der har fingeren på pulsen i forhold til hvilke strømninger, der dominerer hiphoppen lige nu. Og det er den stærke ”Balou” endnu et eksempel på.*

Rapperen har produceret adskillige hits for Kesi og Gilli. I 2014 udkom ep´en *Brænd System*, hvor Benny Jamz og Gili starter festen på det potente titelnummer. I forhold til sine tidligere udgivelser, var *Brænd System* præget af politisk og samfundskritisk lyrik. Albummet er udgivet under pseudonymet Højer Øye, som han bruger når han rapper på dansk.

**Fakta om koncerten:**  
Benny Jamz (DK)   
Onsdag d. 1. april kl. 21.00  
Lille VEGA, Enghavevej 40, 1674 København V  
Billetpris: 175 kr. + gebyr  
Billetsalget starter i dag via vega.dk og Ticketmaster